Megvan a Sziget pontos időbeosztása – Fesztblog
Megvan a Sziget pontos időbeosztása
Nemrég felkerült a Sziget hivatalos oldalára is a pontos időbeosztás az idei fesztivált illetően. Azt már eddig is tudtuk, hogy a fellépők nagy része melyik napokon érkezik a Hajógyári szigetre, ám most már percre pontosan is megtervezhetjük az augusztusi menetrendünket. Mutatjuk a részleteket!
Általánosságban elmondható, hogy a Nagyszínpadon 16:00, 17:45, 19:30, 21:30-as időpontokkal kezdődnek fixen a koncertek, az A38-OTP sátorban 16:45, 18:00, 20:15, 22:00, 23:45, 01:30-kor csapnak majd a húrok/lemezjátszók közé, a Telekom Arénában pedig 22:00, 23:30, 01:00, 02:30, 04:00-as kezdésekkel játszanak majd a DJ-k. A többi, kisebb színpadokon is általában azonos időpontokban kezdenek minden nap a zenekarok, tessék csak csekkolni a beosztást!
Természetesen idén is lesznek speciális partyk (buborékfújás, szélforgó party), minden nap 19:00-tól a Nagyszínpad előtt.
A teljesség igénye nélkül, szemezgessünk a programok közül már így elöljáróban is!
Azt már tudtuk, hogy a -1. nap fő fellépői a Die Antwoord (19:30, Nagyszínpad) és a The Chemical Brothers (21:30, Nagyszínpad) lesznek, előttük érkezik még a Skunk Anansie (17:45, Nagyszínpad) és Marky Ramone (16:00, Nagyszínpad) lépnek fel.
A 0.nap fő fellépője Rihanna, ő 21:30-kor kezd majd a legnagyobb színpadon, előtte fél 8-tól a Parov Stelar fűti a közönséget. Előttük Jake Bugg melegít be háromnegyed 6-tól, de aznap már üzemelni fog az A38-OTP színpad is teljes gőzerővel.
Az 1. “rendes” napon, pénteken érkezik a Nagy-szín-pad győztes Bohemian Betyars(16:00, Nagyszínpad), John Newman (17:45, Nagyszínpad), a Bastille (19:30, Nagyszínpad) és Manu Chao (21:30, Nagyszínpad) is. Szintén ezen a napon lesz az A38 sátorban 22:00-tól a brit Editors, ugye nem is kell mondanunk, hogy kötelező program.
Szombaton, a 2. napon jön a Nagyszínpadra Sigur Rós (19:30, Nagyszínpad) és a Muse is (21:30, Nagyszínpad).
Vasárnap, a 3. napon megkapjuk az elektronikus zene pápáját, Guettát a Nagyszínpadra (21:30), aki esetleg menekülne ez elől, annak 23:45-től a Bloc Party zenél az A38-OTP színpadon. Ezen kívül még délután említésre méltó a Sum 41 (17:45, Nagyszínpad), akiket pár éve már a VOLTon is láthattunk.
A hétfői, 4.napon kerül a Nagyszínpadra a Kaiser Chiefs (17:45), Noel Gallagher (19:30) és SIA is (21:30). Velük egy időben az A38-on lesz CHVRCHES (20:15), TroyBoi (22:00) és M83 is (23:45).
A záró napon érkezik a The Last Shadow Puppets 19:30-tól a Nagyszínpadra, majd utána, 21:30-tól a Hardwell féle End Show. Ezzel egyidőben az A38 sátorban a Bullet For My Valentine (22:00) és a Crystal Castles zenél majd (23:45).
A pontos időbeosztás és további részletek erre.
Kiderült, hogy John Newman rajongó vagyok – Sziget 1. nap A Rihanna-féle bohóckodás után csütörtökön végre pozitívba fordult a napok hivatalos számozása a Szigeten, ami az elvárásainkra is pozitív hatással volt, ez után már csak jobb jöhet jeligére. Lássuk, milyen volt az első igazi nap a Szigeten! A...
Posted in Egyéb Tagged sziget_2016
Előzőt!Új “fesztivál” Orfűn, a Wellhello és a Halott Pénz főszereplésével
Következőt!Tíz kihagyhatatlan fellépő a tizedik Balaton Soundon (2. rész)